અમદાવાદ: આજે શરૂઆતે ઓટોમોબાઈલ અને બેન્કિંગ સેક્ટરની આગેવાનીએ શેરબજારમાં સુધારાની ચાલ નોંધાઇ હતી. આજે શરૂઆતે બીએસઇ સેન્સેક્સ ૧૫૬ પોઇન્ટના સુધારે ૨૮,૪૪૯ પોઇન્ટ જ્યારે એનએસઇ નિફ્ટી ૪૮ પોઇન્ટના સુધારે ૮,૭૯૩ પોઇન્ટની સપાટીએ ટ્રેડિંગમાં જોવા મળી હતી. બેન્ક નિફ્ટી પણ ૧૧૬ પોઇન્ટના સુધારે ૧૯,૭૭૦ની સપાટીએ જોવાઇ હતી. શેરબજારના જાણકારોના જણાવ્યા પ્રમાણે આગામી આરબીઆઇની બેઠકમાં વ્યાજદરમાં ઘટાડાની વધતી જતી શક્યતા વચ્ચે બેન્કિંગ શેરમાં સુધારો નોંધાયો છે એટલું જ નહીં, ઓપેક દ્વારા ક્રૂડના ઉત્પાદનમાં ઘટાડાના નિર્ણયની અસર પણ સ્થાનિક શેરબજાર ઉપર જોવા મળી હતી, જેના પગલે આજે શરૂઆતે શેરબજારમાં સુધારાની ચાલ નોંધાઇ હતી.